Vrou in McLaren op nat pad in Kaapstad in ongeluk | Netwerk24
Vrou in McLaren op nat pad in Kaapstad in ongeluk
Deur Jenni Evans, News24 21 Julie 2021 18:59
Die bestuurder van die McLaren staan Woensdagoggend langs die motor waar sy op die N1 in Kaapstad in die ongeluk was. Foto: Verskaf
Die bestuurder van 'n peperduur McLaren-sportmotor was Woensdagoggend in die Kaapse reënweer op die N1-hoofweg in 'n ongeluk betrokke.
Die ongeluk het omstreeks 10:00 naby die afdraai van Plattekloof in die rigting van die stad plaasgevind, sê Kevin Jacobs, woordvoerder van die verkeersdienste in Kaapstad.
"Ja, dit was 'n McLaren," sê hy.
Hoewel die presiese model van die motor nog onbekend is, kos hierdie McLaren-motors enigiets tussen R1,8 miljoen en R4 miljoen.
Dis nie bekend of die bestuurder beseer is in die ongeluk nie.
Foto's het later opgeduik van 'n vrou wat langs die beskadigde motor staan met haar hande omhoog.
Kaapstad se paaie was Woensdag sopnat toe nog 'n kouefront inbeweeg het met gepaardgaande afwisselende reën.